પોરબંદર ખાતે કોંગ્રેસ પક્ષની વિસ્તૃત કારોબારીમાં ઉપસ્થિત પ્રમુખ અમીત ચાવડા અને વિધાનસભા કોંગ્રેસ પક્ષના નેતા પરેશ ધાનાણીનું સ્થાનિક કાર્યકર આગેવાનોએ જોમ જુસ્સા સાથે સ્વાગત કર્યું હતું. વિસ્તૃત કારોબારીમાં જિલ્લા કોંગ્રેસ સમિતિના પદાધિકારીઓ, વરિષ્ઠ આગેવાનો, સ્થાનિક ધારાસભ્યશ્રીઓ, જિલ્લા પંચાયત – તાલુકા પંચાયતના ચૂંટાયેલા સભ્યશ્રીઓ, પદાધિકારીઓ ઉપસ્થિત રહી સંગઠનને મજબૂત કરવા સૂચનો કર્યાં હતા. પક્ષ તરફથી જે કોઈ સૂચન-માર્ગદર્શન-જવાબદારી સોંપાશે તે નિષ્ફાપૂર્વક કામગીરી કરીને આગામી લોકસભામાં કોંગ્રેસ પક્ષના વિજય માટે તન, મન, ધનથી કામે લાગી જવાની ખાતરી આપી હતી